Visagino savivaldybės taryba

sprendimas

Dėl Visagino savivaldybės tarybos 2005 m. balandžio 21 d. sprendimo Nr. TS-423 „Dėl DAUGIABUČIŲ GYVENAMŲJŲ NAMŲ BUTŲ IR KITŲ PATALPŲ SAVININKŲ BENDROSIOS NUOSAVYBĖS INŽINERINIŲ SISTEMŲ AVARIJŲ LIKVIDAVIMO IR LOKALIZAVIMO DARBŲ SĄRAŠO TARIFUI APSKAIČIUOTI BEI DAUGIABUČIŲ NAMŲ BENDRO NAUDOJIMO OBJEKTŲ AVARIJŲ LIKVIDAVIMO IR LOKALIZAVIMO TARIFO PATVIRTINIMO“ pakeitimo

2014 m. rugsėjo 25 d. Nr. TS-132

Visaginas

Visagino savivaldybės taryba, vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos euro įvedimo Lietuvos Respublikoje įstatymo 7 straipsnio 1, 2 ir 5 dalimis, Nacionalinio euro įvedimo plano, patvirtinto Lietuvos Respublikos Vyriausybės 2013 m. birželio 26 d. nutarimu Nr. 604 „Dėl Nacionalinio euro įvedimo plano bei Lietuvos visuomenės informavimo apie euro įvedimą ir komunikacijos strategijos patvirtinimo“, 21 ir 25 punktais, nusprendžia:

1. Pakeisti Avarijų likvidavimo ir lokalizavimo darbų daugiabučių namų butų ir kitų patalpų savininkų bendrosios nuosavybės inžinerinėse sistemose sąrašo bei išlaidų tarifams apskaičiuoti, patvirtinto Visagino savivaldybės tarybos 2005 m. balandžio 21 d. sprendimu Nr. TS-423 „Dėl daugiabučių gyvenamųjų namų butų ir kitų patalpų savininkų bendrosios nuosavybės inžinerinių sistemų avarijų likvidavimo ir lokalizavimo darbų sąrašo tarifui apskaičiuoti bei daugiabučių namų bendro naudojimo objektų avarijų likvidavimo ir lokalizavimo tarifo patvirtinimo“, 17.1 punktą ir išdėstyti jį taip:

„17.1. darbininkų 1 (vienos) darbo valandos kaina – 2,53 Eur (II kategorija) ir indeksuojama atsižvelgiant į Lietuvos Respublikos aplinkos ministerijos priimamus sprendimus dėl darbo valandų kainos indeksavimo;“.

2. Pakeisti Visagino savivaldybės tarybos 2005 m. balandžio 21 d. sprendimo Nr. TS-423 „Dėl daugiabučių gyvenamųjų namų butų ir kitų patalpų savininkų bendrosios nuosavybės inžinerinių sistemų avarijų likvidavimo ir lokalizavimo darbų sąrašo tarifui apskaičiuoti bei daugiabučių namų bendro naudojimo objektų avarijų likvidavimo ir lokalizavimo tarifo patvirtinimo“ 2 punktą ir išdėstyti jį taip:

„2. Patvirtinti daugiabučių namų bendro naudojimo objektų avarijų likvidavimo ir lokalizavimo tarifą – 0,023 Eur už 1 m2 bendro naudingo ploto.“

3. Nustatyti, kad šis sprendimas įsigalioja euro įvedimo Lietuvos Respublikoje dieną.

Savivaldybės mero pavaduotoja,

atliekanti savivaldybės mero pareigas	Elena Čekienė